open-index/open-wikipedia-markdown huggingface dataset:
Κοσμολογία της Συνεχούς Δημιουργίας

Η **Κοσμολογία της Συνεχούς Δημιουργίας** είναι Κοσμολογική θεωρία που υποστηρίζει ότι στο Σύμπαν γεννιέται συνεχώς ύλη από το μηδέν. Είναι γνωστή και ως **Θεωρία Σταθερής Κατάστασης** και είναι αντίπαλη της θεωρίας της Μεγάλης Έκρηξης.

Εισηγητές της θεωρίας ήταν το 1948 οι Σερ Φρεντ Χόυλ, Χέρμαν Μπόντι και Τόμας Γκολντ, όταν σε ξεχωριστές εργασίες τους, υποστήριξαν ότι εκτός της Κοσμολογικής Αρχής πρέπει το Σύμπαν να είναι και σταθερής πυκνότητας. Αυτό ονομάστηκε **τέλεια Κοσμολογική Αρχή**.

Δεδομένης όμως της πειραματικά διαπιστωμένης διαστολής του Σύμπαντος, για να παραμείνει σταθερή η πυκνότητά του θα έπρεπε να δημιουργείται Ύλη από το μηδέν.

Η θεωρία προχώρησε με την διατύπωση του Σερ Φρέντ Χόυλ που υποστήριξε ότι η δημιουργία από την ανυπαρξία ενός ατόμου Υδρογόνου ανά κυβική παλάμη κάθε 1.000.000.000 έτη είναι δυνατή και ικανή να κρατήσει την Πυκνότητα του Σύμπαντος σταθερή.

Μολονότι δημιουργείται νέα ύλη από το μηδέν, το μοντέλο κατορθώνει να διατηρήσει την συνολική ποσότητα ενέργειας στο Σύμπαν σταθερή, με την ενέργεια αδρανείας της δημιουργούμενης ύλης να παρέχεται από την βαρυτική ενέργεια διαστολής του σύμπαντος. Αυτό μπορεί να επιτευχθεί διότι η βαρυτική δυναμική ενέργεια έχει αρνητικό πρόσημο και εξισορροπεί έτσι την θετική ενέργεια που περικλείεται στην δημιουργούμενη ύλη. Το μοντέλο κατορθώνει έτσι να είναι συμβατό με τις θεμελιώδεις αρχές διατήρησης της Φυσικής.

Ωστόσο, σε αντίθεση με τη θεωρία της Μεγάλης Έκρηξης, η θεωρία αυτή δεν μπορεί να εναρμονιστεί με κάποιες πειραματικές παρατηρήσεις όπως:

* Τη διάχυτη ακτινοβολία μικροκυμάτων (*ακτινοβολία υποβάθρου*) (δείτε Big Bang).
* Την ανεπαρκή δημιουργία Ηλίου στους αστέρες, ώστε να δικαιολογηθεί η τόσο μεγάλη ποσότητα του στοιχείου που υπάρχει στο Σύμπαν.
* Την μη επιβράδυνση του Σύμπαντος όπως προβλέπεται από τη θεωρία.
* Το Φαινόμενο Ράιλ (δείτε Big Bang, κατανομή Γαλαξιών).

Ως αποτέλεσμα αυτών των δυσχερειών, ενώ από τη δεκαετία του 1940 έως τη δεκαετία του 1960 η επιστημονική κοινότητα είχε διχαστεί ανάμεσα στις δύο θεωρίες, σήμερα η συντριπτική πλειοψηφία των κοσμολόγων, αστροφυσικών και γενικότερα αστρονόμων απορρίπτουν την Κοσμολογία της Συνεχούς Δημιουργίας.  

## Βιβλιογραφία
* Μανώλης Δανέζης και Στράτος Θεοδοσίου, *«Το Σύμπαν που Αγάπησα, Εισαγωγή στην αστροφυσική»*, Τόμος Β', 1999, Εκδόσεις Δίαυλος, ISBN 960-531-063-5.
* Burbidge, G., Hoyle, F., "The Origin of Helium and the Other Light Elements", ''The Astrophysical Journal'', 509: L1–L3, 10 December 1998
* 
* 
* 
* 
* Steven Weinberg, *Gravitation and Cosmology*, Wiley, New York, 1972.
* C. Johan Masreliez, ''The Expanding Spacetime Theory''. Expanding Spacetime Foundation (2000). ISBN 0-9665844-1-4.

Κατηγορία:Φυσική κοσμολογία
Κατηγορία:Παρωχημένες επιστημονικές θεωρίες
Επιστολές της Αμάρνα

Με τον τίτλο **Επιστολές της Αμάρνα** αναφέρεται ένα σύνολο 382 πήλινων πινακίδων σε βαβυλωνιακή σφηνοειδή γραφή, που πήραν το όνομά τους από την πεδιάδα της *Τελ-ελ-Αμάρνα* όπου βρέθηκαν, έναν σημαντικό αρχαιολογικό χώρο της Αιγύπτου στην ανατολική όχθη του Νείλου, 190 μίλια νότια του Καΐρου.

Οι πήλινες αυτές πινακίδες ανακαλύφθηκαν το 1887 κοντά στη σημερινή Αμάρνα, σ' ένα λόφο, όπου υπήρχαν τα ερείπια (=Tell) μίας αιγυπτιακής πόλης, απομεινάρια μάλλον της έδρας του φαραώ *Αμένοφι* ή *[[Αμενχοτέπ Δ']]* (1385-1365 π.Χ.), ο οποίος κατά τη βασιλεία του επιχείρησε να αντικαταστήσει τον πολυθεϊσμό απομακρύνοντας όλους τους αρχαίους θεούς ώστε να λατρεύεται μόνο ο Ήλιος (Ατόν ή Ατούμ) ως μοναδικός θεός. Άλλαξε μάλιστα το όνομά του σε Ακενατόν (αρεστός στον Ατόν) και ίδρυσε στην περιοχή Τελ ελ Αμάρνα εξ ολοκλήρου μια νέα πρωτεύουσα, με νέα ανάκτορα, φέρνοντας μια εξαιρετική άνθηση στις τέχνες.

Σε αυτό το αρχείο διεθνούς αλληλογραφίας της Αμάρνα, φαίνεται το κόστος που είχε για την αυτοκρατορία της Αιγύπτου η προσήλωση του Ακενατόν σε ιδέες και ιδανικά. Είναι πολύ πιθανό η Αίγυπτος να απώλεσε όλες τις κτήσεις της εκτός από το νοτιοδυτικό τμήμα τής Παλαιστίνης κατά την περίοδο αυτή. 

thumb|150px|left|Μια επιστολή της Αμάρνα

Η επιστολογραφία της Αμάρνα αλλά και γενικά η περιοχή της *Τελ-ελ-Αμάρνα* αποτελεί έναν αρχαιολογικό θησαυρό που προσφέρει πληροφορίες για τους λαούς της Μεσοποταμίας, τη Χαναάν και το βιβλικό περιβάλλον, πιθανότατα την Κύπρο, ακόμα και για τον Μινωικό και Μυκηναϊκό πολιτισμό αφού θραύσματα κρητικών και μυκηναϊκών αγγείων βρέθηκαν στην περιοχή.

## Βιβλιογραφία
* S. A. B. Mercer - F. Hudson Hallock (εκδ.), *The Tell el-Amarna tablets*, 2 τόμοι, Macmillan: Toronto 1939 (ανατ. S. A. B. Mercer, AMS Press: Toronto 1983).
* *"The Amarna letters"*, Moran, W. L., Johns Hopkins University Press, 1992 
* Y. Goren - I. Finkelstein - N. Naaman, *Inscribed in clay. Provenance study of the Amarna Tablets and other ancient Near Eastern texts*, Emery and Claire Yass Publications in Archaeology: Tel Aviv 2004.

## Εξωτερικοί σύνδεσμοι
* 

Κατηγορία:Χειρόγραφα
Θεωρίες μεταβαλλόμενης σταθεράς παγκόσμιας έλξης

Οι κυριότερες κοσμολογικές θεωρίες που προβλέπουν μεταβολή της σταθεράς παγκόσμιας έλξης είναι:

## Θεωρία Brans-Dicke
Θεωρία στηριγμένη στην Αρχή του Μαχ βάσει της οποίας η αδράνεια κάθε σώματος και η μάζα του εξαρτώνται από την επίδραση του συνόλου της συμπαντικής ύλης πάνω του.
Εισηγητές της θεωρίας είναι οι αστροφυσικοί Brans και Robert Dicke. Σύμφωνα με τις απόψεις τους εφόσον το Σύμπαν διαστέλλεται τότε οι αποστάσεις μεγαλώνουν, η πυκνότητα του σύμπαντος μικραίνει και ως εκ του αποτελέσματος η επίδραση του συνόλου της συμπαντικής ύλης πάνω στα σώματα μικραίνει. Αυτό συμπερασματικά σύμφωνα με την αρχή του Μαχ μας οδηγεί στο συμπέρασμα ότι όσο περνάει ο χρόνος η αδράνεια και η μάζα των σωμάτων μικραίνει πράγμα που οδηγεί στην μείωση της τιμής της σταθεράς παγκόσμιας έλξης (G). Η θεωρία προβλέπει αρχική μεγάλη έκρηξη άρα συμβαδίζει με την θεωρία του Big Bang.

## Θεωρία Dirac
Ο Πολ Ντιράκ κατέληξε στο ίδιο συμπέρασμα με άλλο σκεπτικό. Βλέποντας ότι η τιμή της ηλικίας του σύμπαντος μετρούμενη σε te (δηλαδή σε χρόνο που απαιτείται προκειμένου το φως να διατρέξει την ακτίνα του ηλεκτρονίου), ο λόγος μεταξύ βαρυτικής προς ηλεκτρονική δύναμης Ηλεκτρονίου- πρωτονίου και η τετραγωνική δύναμη των σωματιδίων του σύμπαντος είναι σχεδόν ίδιες κατέληξε στα εξής:
#Θα πρέπει να ελαττώνονται οι μάζες ηλεκτρονίου και πρωτονίου ή η Σταθερά Παγκόσμιας Έλξης συναρτήσει του Χρόνου.
#Ο αριθμός των Σωματιδίων θα πρέπει να αυξάνεται αυξανόμενης της ηλικίας του σύμπαντος
Η θεωρία παρουσιάζει πολλές ομοιότητες με την θεωρία Brans-Dicke καθώς και με την θεωρία Συνεχούς Δημιουργίας. Παρόλα αυτά έχουν και πολλές διαφορές.

## Βιβλιογραφία
#Μανώλης Δανέζης και Στράτος Θεοδοσίου, *"Το Σύμπαν που Αγάπησα, Εισαγωγή στην αστροφυσική"*, Τόμος Β', 1999, Εκδόσεις Δίαυλος, ISBN 960-531-063-5

Κατηγορία:Φυσική κοσμολογία
Ελληνική Αεροπορική Βιομηχανία

Η **Ελληνική Αεροπορική Βιομηχανία Α.Ε.** (ΕΑΒ) ιδρύθηκε το 1975. Είναι εταιρία ειδικευμένη στην κατασκευή τμημάτων πολιτικών και στρατιωτικών αεροσκαφών, ενώ έχει αναλάβει και τη συντήρηση των αεροσκαφών της ελληνικής Πολεμικής Αεροπορίας. Είναι η μεγαλύτερη κρατική αμυντική βιομηχανία της Ελλάδας. 

## DASSAULT nEUROn

Ένα από τα σημαντικότερα έργα που έχει αναλάβει είναι η κατασκευή τμημάτων ενός Μη Επανδρωμένου Μαχητικού Αεροσκάφους, του nEUROn το οποίο έχει αναλάβει η DASSAULT AVIATION και συμμετέχουν ακόμα η σουηδική SAAB, η ιταλική Alenia, η ισπανική CASA και η ελβετική RUAG.

## Εξωτερικοί σύνδεσμοι
* 
* 

Κατηγορία:Εταιρείες κατασκευής αεροσκαφών
Κατηγορία:Ελληνικές βιομηχανίες
Κατηγορία:Οικονομία της Βοιωτίας
Κατηγορία:Εταιρείες άμυνας στην Ελλάδα
Κατηγορία:Ελληνική αεροπορία
Κατηγορία:Ελληνικά εμπορικά σήματα
Δοκός (αποσαφήνιση)

Η λέξη **Δοκός** μπορεί να αναφέρεται σε κάποιο από τα παρακάτω:

## Γενικά
* Δοκός (τεχνική), το υποστήριγμα μιας κατασκευής που έχει οριζόντια στήριξη, αλλιώς δοκάρι
* Δοκός (αθλητισμός), όργανο γυμναστικής

## Γεωγραφία
* Δοκός, νησίδα κοντά στην Ύδρα
* Ο ομώνυμος οικισμός πάνω στο νησί αυτό
* Δοκός Ευβοίας, οικισμός κοντά στη Χαλκίδα
* Δοκός, χωριό του νομού Ροδόπης

## Επώνυμο
* Δοκός (επώνυμο): Επώνυμο υδραϊκής οικογένειας της οποίας μέλη έδρασαν κατά την Επανάσταση του 1821

Κατηγορία:Αποσαφηνίσεις ελληνικών τοπωνυμίων
Θεωρία Λίντε

Η **Θεωρία Λίντε** ή **Μοντέλο του σύμπαντος-φυσαλίδα** είναι μια παραλλαγή του πληθωριστικού μοντέλου της Μεγάλης Έκρηξης, η οποία επιχειρεί να εξαλείψει ορισμένα προβληματικά σημεία του κοσμολογικού μοντέλου της Μεγάλης Έκρηξης.

Η θεωρία της Μεγάλης Έκρηξης, παρά τις πειραματικές της επιβεβαιώσεις, αφήνει κάποια φυσικά και φιλοσοφικά ερωτήματα αναπάντητα, τα βασικότερα εκ των οποίων είναι:

#Προβλέπει ένα μικρότερο Σύμπαν από αυτό που υπάρχει σήμερα.
#Δεν εξηγεί την Κοσμολογική Αρχή αλλά την δέχεται αξιωματικά, πράγμα ασυμβίβαστο με την μαθηματική ανάλυση.
#Τι υπήρχε πριν; Πώς από το τίποτα προήλθαν τα πάντα;
#Γιατί ισχύουν οι συγκεκριμένοι φυσικοί νόμοι και όχι κάποιο άλλοι; γιατί για παράδειγμα ο χωρόχρονος είναι τετραδιάστατος;

Ο Αμερικάνος αστροφυσικός καθηγητής του ΜΙΤ Άλαν Γκουθ προσπάθησε να δώσει μια απάντηση στο πρώτο ερώτημα προσθέτοντας στην θεωρία της Μεγάλης Έκρηξης την ιδέα ότι στην αρχή της δημιουργίας του σύμπαντος η διαστολή γινόταν με ταχύτητα μεγαλύτερη από του φωτός.

Ο Ρώσος φυσικός Αντρέι Λίντε διατύπωσε τη θεωρία ότι θα μπορούσαμε να έχουμε διαστολή του σύμπαντος χωρίς η προϋπόθεση της κοινής αρχής από σημείο μεγάλης πυκνότητας και θερμοκρασίας να είναι αναγκαία. Εξέφρασε την ιδέα ενός αυτοαναπαραγόμενου και διαστελλόμενου σύμπαντος το οποίο αναπτύσσεται σαν φράκταλ. Σχηματικά παρουσιάζει το Σύμπαν σαν φυσαλίδα που η οποιαδήποτε διαταραχή δημιουργεί νέα συμπαντική φυσαλίδα. Οι φυσαλίδες περιορίζονται αρχικά και ύστερα επεκτείνονται με ταχύτητες κοντά στην ταχύτητα του φωτός. Άρα στο μοντέλο αυτό το Σύμπαν μας, δεν είναι παρά μια φυσαλίδα σε ένα υπερσύμπαν φυσαλίδων. Αυτή η θεωρία είναι γνωστή ως Θεωρία Λίντε.

## Βιβλιογραφία
*Μανώλης Δανέζης και Στράτος Θεοδοσίου, *"Το Σύμπαν που Αγάπησα, Εισαγωγή στην αστροφυσική"*, Τόμος Β', 1999, Εκδόσεις Δίαυλος, ISBN 960-531-063-5
*A. Linde, ''Particle Physics and Inflationary Cosmology'', Harwood Academic Publishers, Chur, Switzerland, 1990.

Κατηγορία:Φυσική κοσμολογία
Dassault Neuron

right|thumb|250px|Dassault nEUROn, ομοίωμα σε κλίμακα 1/1 στην αεροπορική έκθεση ''Salon du Bourget'', 2005.

To **Dassault nEUROn** (ή απλά *Neuron*) είναι πειραματικό μη επανδρωμένο, τηλεκατευθυνόμενο, αυτο-λειτουργικό μαχητικό αεροσκάφος stealth, που αναπτύσσεται με διεθνή συνεργασία, με επικεφαλής τη γαλλική εταιρεία Dassault Aviation σε συνεργασία με την Ελληνική ΕΑΒ, την Σουηδική Saab, την Ιταλική ALENIA, την Ισπανική EADS CASA και την Ελβετική RUAG. Αυτή τη στιγμή το nEUROn είναι στη φάση δοκιμής.

Το συνολικό μοναδιαίο κόστος παραγωγής UCAV εκτιμάται από την Dassault σε 25 εκατ.

## Δοκιμαστικές πτήσεις
Το nEUROn έκανε την πρώτη του πτήση την 1η Δεκεμβρίου 2012 στη Γαλλία. Οι δοκιμές πτήσεων στη Γαλλία για την αξιολόγηση των ικανοτήτων stealth ολοκληρώθηκαν με επιτυχία τον Μάρτιο του 2015. Οι δοκιμές αξιολόγησης αισθητήρων ολοκληρώθηκαν στις 25 Αυγούστου 2015 στην Ιταλία. Το τελευταίο σκέλος των δοκιμών πτήσης πραγματοποιήθηκε στη Σουηδία και περιελάμβανε ζωντανές δοκιμές πυρός.

Τον Ιούλιο του 2016 εκτελέστηκαν εκτεταμένες δοκιμές stealth και ανίχνευσης με το nEUROn και τον όμιλο Charles de Gaulle. Το nEUROn επρόκειτο να διεισδύσει την περιοχή άμυνας του αεροπλανοφόρου ώστε να δοκιμαστεί η λειτουργιά stealth και η ικανότητα της ομάδας του αεροπλανοφόρου να το ανιχνεύσει.

## Χαρακτηριστικά
Γενικά χαρακτηριστικά

* Πλήρωμα: 0
* Μήκος: 9,5 m (31 ft 2 in)
* Άνοιγμα πτερυγίων: 12,5 m (41 ft 0 in)
* Κενό βάρος: 4.900 κιλά
* Μικτό βάρος: 7.000 κιλά (15.432 λίβρες)

* Μονάδα προώθησης: 1 × ώσης Rolls-Royce_Turbomeca_Adour, 40 kN (8.992 lbf) ώθηση Απόδοση

### Απόδοση
* Μέγιστη ταχύτητα: 980 km/h (609 mph, 529 kn)
* Ανώτατο όριο υπηρεσιών: 14.000 μ (45.900 πόδια)

### Εξοπλισμός
* 2 × 230 kg (500 λίβρες) καθοδηγούμενες βόμβες.

## Παραπομπές


## Εξωτερικοί σύνδεσμοι

*Επίσημη σελίδα

N
N
Neuron
Κατηγορία:Αεριωθούμενα στρατιωτικά αεροσκάφη
Renault Sport

μικρογραφία|Παλαιό λογότυπο της Renault Sport
Η **Renault Sport Technologies** (Ρενώ Αγωνιστικές Τεχνολογίες) (πιο γνωστή ως Renault Sport, Renaultsport ή RST) είναι το τμήμα αγωνιστικών μετατροπών της γαλλικής αυτοκινητοβιομηχανίας Renault. Η ομάδα Φόρμουλα 1 της Renault, η Renault F1 δεν ανήκει στη Renault Sport, αν και χρησιμοποιούσε παλαιότερα αυτήν την ονομασία.

## Δραστηριότητες

* Παράγει ειδικές εκδόσεις αυξημένων επιδόσεων (σε περιορισμένο αριθμό, σε συνεργασία με την Alpine), όπως το Mégane Renault Sport (Mégane RS) ή το νέο Renault Clio III RS. 
* Διαγωνίζεται σε διάφορες εκδηλώσεις μηχανοκίνητου αθλητισμού (εκτός της Φόρμουλα 1).
* Ασχολείται με την διάθεση ειδικών προϊόντων της μπουτίκ της Renault Sport.
* Αποτελεί μέτοχο της SMA, μιας εταιρείας κατασκευής κινητήρων αεροσκαφών, που αποτελεί συμμαχία της RST, της EADS και της SAFRAN.

## Παλέτα εμπορικών μοντέλων
### Τρέχουσα γκάμα εμπορικών μοντέλων

* Renault Twingo ΙΙ GT Gordini TCE 100
* Renault Twingo ΙΙ RS
* Renault Twingo ΙΙ RS Gordini (δεν διατέθηκε στην Ελλάδα)
* Renault Wind Gordini (δεν διατέθηκε στην Ελλάδα)
* Renault Clio ΙΙΙ RS
* Renault Clio III GT Gordini
* Renault Clio ΙΙΙ RS Gordini (δεν διατέθηκε στην Ελλάδα)
* Renault Megane III GT Line
* Renault Megane III GT (δεν διατέθηκε στην Ελλάδα)
* Renault Megane III RS
* Renault Megane III RS Monaco GP (δεν διατέθηκε στην Ελλάδα)
* Renault Megane III RS Trophy (δεν διατέθηκε στην Ελλάδα)
* Renault Laguna III GT (δεν διατέθηκε στην Ελλάδα)
* Renault Laguna Coupe Monaco GP (δεν διατέθηκε στην Ελλάδα)

### Παλαιότερα μοντέλα Renault Sport

* Renault Clio II RS
* Renault Clio III GT
* Renault Clio III RS Renault F1
* Renault Megane II GT
* Renault Megane II RS
* Renault Megane II RS Renault F1
* Renault Megane II RS R26.R (δεν κυκλοφόρησε στην Ελλάδα)
* Renault Laguna II GT

## Αγωνιστική εμπλοκή 2011
### Πίστα
* Formula Renault 3.5 - World Series By Renault
* Formula Renault 2.0 (Eurocup, Nothern European Cup, United Kingdom, Alps)
* Megane Trophy V6 (Eurocup)
* Clio Cup (Eurocup, France, United Kingdom, Italia)

### Rally
* Megane III RS N4
* Clio III RS R3
* Twingo II RS R2
* Twingo II RS R1

## Εξωτερικοί σύνδεσμοι
* Renault Sport (στα αγγλικά)

Κατηγορία:Γαλλικές αυτοκινητοβιομηχανίες
Κλέφτης

**Κλέφτης** ονομάζεται, στην καθομιλουμένη, εκείνος ο οποίος σύμφωνα με το Ποινικό Δίκαιο διαπράττει το έγκλημα της κλοπής. Ο νομοθέτης και η Επιστήμη του Ποινικού Δικαίου αποφεύγουν, στο μέτρο του δυνατού, να χαρακτηρίσουν γενικώς το δράστη (κλέφτη, δολοφόνο κλπ.), χαρακτηρίζουν κυρίως την πράξη. Αν, παρ' όλα αυτά, χρειαστεί να αναφερθούν στο δράστη, χρησιμοποιούν κατά κανόνα τη μετοχή αορίστου (κλέψας, θανατώσας = αυτός που στο παρελθόν έκλεψε, σκότωσε).

Κατηγορία:Εγκληματίες ανά έγκλημα
Μακρόνησος Πειραιά

Η **Μακρόνησος** Πειραιά ή **Τρούπικα** (παλαιότερο όνομα) είναι ακατοίκητη νησίδα του Σαρωνικού κόλπου και έχει υψηλότερο σημείο στα 11 μέτρα. Βρίσκεται στα δυτικά της Σαλαμίνας, βορειοανατολικά της νησίδας Ρεβυθούσας, στον πορθμό Σαλαμίνας-Μεγαρίδας και τον όρμο Αγίου Γεωργίου. Η Μακρόνησος ανήκει στον Δήμο Σαλαμίνας.

## Εξωτερικοί σύνδεσμοι
Πρακτικά της Βουλής των Ελλήνων, όπου (Νο 7) αναφέρεται η διοικητική υπαγωγή της Μακρονήσου στο Δήμο Μεγαρέων

## Παραπομπές


Κατηγορία:Νησιά του Αργοσαρωνικού
Κατηγορία:Ελληνικές βραχονησίδες
Κατηγορία:Δήμος Μεγαρέων
Γκάρεθ Όουενς

Ο **Γκάρεθ Άλουν Όουενς** (Αγγλικά/Ουαλλικά** Gareth Alun Owens**, γενν. 21 Φεβρουαρίου 1964) είναι ελληνοβρετανός καθηγητής, αυτή την περίοδο υποδιευθυντής του Γραφείου Διεθνών Σχέσεων του ΤΕΙ Ηρακλείου, υπεύθυνος και διδάσκων του προγράμματος Erasmus/Socrates και καθηγητής Ιστορίας, Γλώσσας και Πολιτισμού. Είναι γνωστός για τη συμβολή του στη σπουδή της Γραμμικής Β και για τις προσπάθειές του να συντονίσει επιστήμονες που εργάζονται στην αποκρυπτογράφηση της Γραμμικής Α.

## Βιογραφία
Ο Όουενς σπούδασε κλασσική φιλολογία στο *University College* του Λονδίνου, όπου και έλαβε αρχικά τον τίτλο του Μάστερ με εργασία σχετική με τη Γραμμική Β και στη συνέχεια του Διδάκτορα με διατριβή σχετικά με το πρόβλημα της Γραμμικής Α'. Δίδαξε στο Λονδίνο και στο Πανεπιστήμιο Κρήτης και συνέγραψε αρκετά έργα τόσο στην Αγγλική όσο και στη Νέα Ελληνική.

Είναι νυμφευμένος με Ελληνίδα αρχαιολόγο, με την οποία συχνά συνεργάζεται. Πήρε πτυχίο Νεοελληνικής από το Εθνικό και Καποδιστριακό Πανεπιστήμιο Αθηνών, απ' όπου έλαβε και δεύτερο διδακτορικό τίτλο στη Γλωσσολογία. Ο Όουενς έκανε αίτηση και του αποδόθηκε η Ελληνική υπηκοότητα και στο πλαίσιο αυτό υπηρέτησε σύντομη θητεία και στον Ελληνικό Στρατό. Εκτός από την Ακαδημαϊκή του θέση, εργάστηκε ως μεταφραστής για λογαριασμό του BBC και δίδαξε Αγγλικά στην Κρήτη.

## Εξωτερικοί σύνδεσμοι
*Γκάρεθ Όουενς  στο ΤΕΙ Κρήτης
*ΤΕΙ τση Κρήτης - Δαιδαλικά 

Κατηγορία:Επιγραφολόγοι
Μαχ

Το **Μαχ** μπορεί να αναφέρεται:

* Στον Αυστριακό φυσικό και φιλόσοφο Ερνστ Μαχ
* Στον αριθμό Μαχ, μονάδα μέτρησης της ταχύτητας

Κατηγορία:Επώνυμα
Ρέα Σίλβια

Η **Ρέα Σίλβια** (λατινικά: Rhea Silvia), γνωστή και ως **Ιλία**, ήταν κατά την αρχαία ρωμαϊκή μυθολογία η μητέρα των διδύμων Ρωμύλου και Ρώμου, οι οποίοι ίδρυσαν την πόλη της Ρώμης. Η Ρέα είχε το προσωνύμιο Σίλβια, καθώς ήταν απόγονος του εγγονού του Αινεία, του Σίλβιου, ο οποίος, σύμφωνα με τον Τίτο Λίβιο (*[[Ab urbe condita]]* 1.3.6), ονομάστηκε έτσι επειδή έτυχε να γεννηθεί στο δάσος (*silva*).

## Ο μύθος
Την ιστορία της αφηγείται στο πρώτο του βιβλίο *[[Ab urbe condita|Ab Urbe Condita]]* ο Τίτος Λίβιος. Σύμφωνα με την αφήγησή του, πατέρας της ήταν ο Νουμίτωρ, βασιλιάς της Άλμπα Λόνγκα και 5ος απόγονος του Τρώα ήρωα Αινεία. Ο νεότερος αδελφός του Νουμίτορος, ο Αμούλιος επιβουλεύτηκε το θρόνο και θανάτωσε τους αρσενικούς απογόνους του αδελφού του. Ο Αμούλιος ανάγκασε κατόπιν τη Ρέα Σίλβια να γίνει μια από τις Εστιάδες Παρθένες, ιέρειες τις θεάς Εστίας Βέστα, ορκισμένες να διαφυλάξουν την παρθενία τους για μια περίοδο τριάντα ετών. Με την πράξη του αυτή, ο Αμούλιος θεωρούσε πως εξασφάλιζε ότι η γραμμή του Νουμίτορος δεν θα αποκτούσε άλλο διάδοχο. 
 
Εντούτοις, η Ρέα Σίλβια υποστήριξε πως ο θεός Μαρς (το αντίστοιχο του ελληνικού Άρη), την πλησίασε και την αποπλάνησε στο δάσος, με αποτέλεσμα να γεννηθούν δίδυμα αγόρια. Όταν ο Αμούλιος το έμαθε, εξορισμένος φυλάκισε τη Ρέα Σίλβια και διέταξε έναν υπηρέτη να θανατώσει τα βρέφη. Αλλά ο υπηρέτης τα λυπήθηκε και τα άφησε στις όχθες του ποταμού Τίβερη, ο οποίος είχε ξεχειλίσει. Τα νήπια προστάτευσε ο Τιβερίνος, θεότητα του ποταμού. Όταν τα νερά αποσύρθηκαν από τη στεριά, η σκάφη επικάθισε στη ρίζα μιας συκιάς, που ονομάστηκε *Ρωμινάλιος ερινεός*. Τότε μια λύκαινα (*Lupa*), η οποία μόλις είχε χάσει τα δικά της μικρά, βρήκε τα δίδυμα και τα θήλασε. Στη σπηλιά της τα βρήκε ο βοσκός Φαυστύλος και τα πήρε στην καλύβα του όπου μεγάλωσαν μαζί με τη γυναίκα του, Άκκα Λαρεντία. Αργότερα ο Ρωμύλος και ο Ρώμος ίδρυσαν τη Ρώμη και ανέτρεψαν τον Αμούλιο, αποκαθιστώντας τον Νουμίτορα στο θρόνο της Άλβα Λόνγκα.

## Δείτε επίσης
* Ο αστεροειδής 87 Σύλβια (87 Sylvia), που ανακαλύφθηκε το 1866, πήρε το όνομά του από τη Ρέα Σίλβια.
* Ρεασίλβια (Rheasilvia) ονομάστηκε το 2011 ο μεγάλος κρατήρας του αστεροειδούς 4 Εστία (4 Vesta).

## Σημειώσεις


## Δείτε ακόμη
*Εστιάδες Παρθένες
*Ρωμαϊκή μυθολογία

## Εξωτερικοί σύνδεσμοι

*Τίτος Λίβιος. *Ab urbe condita*, Βιβλίο I
*Quintus Ennius. ''Το Όνειρο της Ίλια (Ρεα Συλβία)''

Κατηγορία:Γυναίκες στην Αρχαία Ρώμη
Κατηγορία:Ρωμαϊκή μυθολογία
Κατηγορία:Ρωμαϊκή θρησκεία
Ψίνθος Ρόδου

thumb|right|255px|Ο ενοριακός ναός στο χωριό.
Η **Ψίνθος** (Σίβυνθος) είναι μικρό ορεινό χωριό στη νήσο Ρόδο. 

Βρίσκεται σε απόσταση περίπου 28 χιλιομέτρων από την πρωτεύουσα του νησιού και το 2001 είχε πληθυσμό 1.166 κατοίκων. Ανήκει διοικητικά στο Δήμο Καλλιθέας Ρόδου ενώ με την διοικητική μεταρρύθμιση του προγράμματος Καλλικράτης υπάγεται σήμερα, όπως όλα τα χωριά του νησιού, στον ενιαίο Δήμο Ρόδου.

## Ονομασία
Υπάρχουν δύο εκδοχές σχετικά με το όνομα του χωριού. 

Σύμφωνα με τους ιστορικούς και τους αρχαιολόγους η εκδοχή “Σίβυνθος” είναι η επικρατέστερη, καθώς θεωρείται ότι ήταν το κέντρο του αρχαίου Ελληνικού Δήμου Σιβυνθίων, που ανήκε στο κράτος της αρχαίας Λίνδου.

Η εκδοχή “Άψινθος” προέρχεται περισσότερο από την λαϊκή παράδοση και θέλει το χωριό να πήρε το όνομα του από τις αψιθιές, ποώδες φυτό που ευδοκιμούσε στη περιοχή παλαιότερα.

## Τοποθεσία
205px|right|thumb|Η Κοιλάδα των Πεταλούδων.
Οι φυσικές ομορφιές όπως η πηγή Φασούλι, η πηγή Καμάρι και η μικρή κοιλάδα που διασχίζει το χωριό με τα μεγάλα αιωνόβια πλατάνια της, έχουν κάνει την Ψίνθο δημοφιλή προορισμό του τοπικού ροδιακού πληθυσμού. 

Στην Ψίνθο βρίσκονται δύο Βυζαντινά μοναστήρια: το Ιαματικό Μοναστήρι της Αγίας Τριάδας (ή «Ματικό») και το «Παρμένι». Και τα δύο μοναστήρια είναι στην εξοχή στο δρόμο προς Αρχίπολη. Επίσης στο βουνό πάνω από το χωριό, στον δρόμο προς την Κοιλάδα των Πεταλούδων, βρίσκεται και το μοναστήρι της «Καλόπετρας», που όμως διοικητικά ανήκε στον Δήμο Πεταλούδων. Στο Ιαματικό το Πάσχα, μετά την ημέρα της Ανάστασης, γίνεται κάθε χρόνο μεγάλο γλέντι. Από το χωριό δεν απέχει πολύ και η Κοιλάδα των Πεταλούδων, η οποία διασχίζεται από τον ποταμό Πελεκάνο και φιλοξενεί διάφορα ενδημικά είδη χλωρίδας και πανίδας. Στην κοιλάδα αυτή συναντάμε το σπάνιο είδος πεταλούδας Panaxia quadripunctaria.
κέντρο|μικρογραφία|246x246εσ|Γεφύρι στην Κοιλάδα των Πεταλούδων.

## Ιστορία
Στην περιοχή έχουν βρεθεί αρχαίοι τάφοι.

Η Ψίνθος είναι η περιοχή της τελευταίας μάχης μεταξύ των Τούρκων και των Ιταλών στις 16-17 Μαΐου 1912, προτού οι πρώτοι, ηττημένοι, παραδώσουν ολόκληρο το νησί στους Ιταλούς και τον Ιταλό αντιστράτηγο Τζοβάννι Αμέλιο στις 17 Μαΐου 1912. Οι Τούρκοι υπέστησαν στη μάχη της Ψίνθου μεγάλες απώλειες και είχαν περί τους 200 νεκρούς, ενώ οι Ιταλοί μόνο εννέα.

Οι μόνιμοι κάτοικοι του χωριού ασχολούνται με τη γεωργία, την κτηνοτροφία και τους θερινούς μήνες με το τουρισμό. Επίσης παράγεται ξαιρετικής ποιότητας μέλι. 

Στην πλατεία του χωριού βρίσκεται εκκλησία αφιερωμένη στη Θεοτόκο. Δίπλα στο πίσω μέρος του προαυλίου σώζεται έως σήμερα ένα μικρό μέρος του κάστρου της Ψίνθου. Υπήρχε πριν οι Τούρκοι καταλάβουν την Ρόδο και πιθανότατα να χτίστηκε στα μεσαιωνικά χρόνια. Το κτήριο αποτελούσε μέρος μεγαλύτερου οχυρού, του οποίου οικοδομικό υλικό και ίσως και τμήμα έχουν ενσωματωθεί στον ενοριακό ναό λίγα μέτρα προς τα βόρεια. Πιθανολογείται ότι ο ρόλος του κάστρου ήταν ο οικονομικός έλεγχος και η προστασία της πλούσιας αγροτικής περιοχής.

## Παραπομπές

Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
Γεώργιος Σουφλιάς

Ο **Γεώργιος Σουφλιάς** (7 Ιουλίου 1941) είναι Έλληνας πολιτικός και πολιτικός μηχανικός.
 
## Βιογραφία
Γεννήθηκε στις 7 Ιουλίου του 1941 στην Αγία Τριάδα Φαρσάλων, είναι διπλωματούχος πολιτικός μηχανικός της Πολυτεχνικής Σχολής του Εθνικού Μετσοβίου Πολυτεχνείου και διαμένει στην Αθήνα. Έχει δύο κόρες.

Από το 1967 εργαζόταν ως πολιτικός μηχανικός στη Λάρισα διατηρώντας γραφείο μελετών και κατασκευών. 

## Πολιτική σταδιοδρομία
Πρωτοεξελέγη βουλευτής Λάρισας το 1974 με το κόμμα της Νέας Δημοκρατίας. Επανεκλέχθηκε το 1977 όπου και διετέλεσε υφυπουργός Εσωτερικών στις κυβερνήσεις Κωνσταντίνου Καραμανλή και Υφυπουργός Συντονισμού στην κυβέρνηση του  Γεωργίου Ράλλη. Ανέλαβε για πρώτη φορά υπουργός, ως υπουργός Εθνικής Οικονομίας στην κυβέρνηση Τζαννετάκη το 1989. Στην περίοδο 1990-1993 διετέλεσε διαδοχικά υπουργός Οικονομικών, Εθνικής Οικονομίας και Παιδείας. Το 1997 διεκδίκησε ανεπιτυχώς την προεδρία της Νέας Δημοκρατίας στο τέταρτο συνέδριο του κόμματος. 

Διαγράφηκε από τη Νέα Δημοκρατία το 1998 και επανεντάχθηκε σε αυτή το 2001. 

Στις βουλευτικές εκλογές του 2004 ήταν οι πρώτες στις οποίες δεν εξελέγη στη Λάρισα, αλλά με το ψηφοδέλτιο επικρατείας. Από το Μάρτιο 2004 έως και τον Οκτώβριο του 2009 ήταν υπουργός Περιβάλλοντος, Χωροταξίας και Δημοσίων Έργων τόσο στην πρώτη, όσο και στη δεύτερη κυβέρνηση Καραμανλή. Στις εκλογές του Οκτωβρίου 2009 εξελέγη βουλευτής επικρατείας με τη Νέα Δημοκρατία ως επικεφαλής του ψηφοδελτίου, την επόμενη των εκλογών όμως ανακοίνωσε την αποχώρησή του από την πολιτική. Οι λόγοι ήταν οι κατηγορίες εναντίον του για την βαριά ήττα της Νέας Δημοκρατίας στις πρόωρες εκλογές, τις οποίες είχε εισηγηθεί ο ίδιος στον πρωθυπουργό, αν και ο Σουφλιάς είχε δηλώσει πως θεώρησε σωστή την απόφαση αυτή και πως οι πραγματικοί λόγοι της ήττας ήταν διαφορετικοί.

Είναι υποστηρικτής του Παναθηναϊκού.

## Κριτική
Η Νομαρχία Ανατολικής Αττικής, έπειτα από δημοσιεύματα στον Τύπο, ζήτησε από τον Γενικό Επιθεωρητή Δημόσιας Διοίκησης να ελεγχθούν οι διαδικασίες έκδοσης της άδειας κατασκευής και του ελέγχου της πορείας κατασκευής αυθαίρετης εξοχικής κατοικίας, ιδιοκτησίας του Γιώργου Σουφλιά στην Ανάβυσσο Αττικής επί υπουργίας του στο Υπουργείο Υποδομών. Η πολεοδομία του Μαρκόπουλου στην συνέχεια επέτρεψε την συνέχιση των εργασιών κατασκευής το 2009 κάνοντας δεκτές τις αιτιάσεις περί κατασκευής της θεμελίωσης πριν την εφαρμογή της διάταξης ειδικής προστασίας της περιοχής ενώ ζήτησε την ανανέωση των επίσημων εγγράφων μετά την πληρωμή των απαιτούμενων πιστώσεων.

## Παραπομπές


Κατηγορία:Βουλευτές Λάρισας
Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες βουλευτές διαγραφέντες
Κατηγορία:Έλληνες υπουργοί Εθνικής Οικονομίας
Κατηγορία:Έλληνες υπουργοί Οικονομικών
Κατηγορία:Έλληνες υπουργοί Εθνικής Παιδείας και Θρησκευμάτων
Κατηγορία:Έλληνες υπουργοί ΠΕΧΩΔΕ
Κατηγορία:Έλληνες υφυπουργοί Εσωτερικών
Κατηγορία:Έλληνες πολιτικοί μηχανικοί
Κατηγορία:Σαρακατσάνοι
Πυρόλυση

Η **πυρόλυση** είναι η χημική διάσπαση οργανικών υλικών με θέρμανση απουσία οξυγόνου και άλλων αντιδραστηρίων, εκτός πιθανόν από ατμό.

Η εκτενής πυρόλυση που αφήνει μόνο άνθρακα ως κατάλοιπο λέγεται *ανθρακοποίηση*. Η πυρόλυση είναι μια ειδική περίπτωση θερμόλυσης.

## Άνυδρη πυρόλυση
Η πυρόλυση εννοείται συνήθως ως άνυδρη (χωρίς νερό). Το φαινόμενο εμφανίζεται όποτε ένα στερεό οργανικό υλικό θερμαίνεται κατάλληλα, π.χ. τηγανίζεται, ψήνεται κλπ. Παρ' ότι αυτές οι διαδικασίες πραγματοποιούνται σε ανοικτή ατμόσφαιρα, τα εξωτερικά στρώματα του υλικού κρατούν το εσωτερικό μακριά από το οξυγόνο.

Το φαινόμενο επίσης συμβαίνει κατά την καύση συμπαγούς στέρεου καύσιμου όπως το ξύλο. Οι φλόγες ενός ξύλου που καίγεται προκαλούνται από την καύση των αερίων που απελευθερώνονται από την πυρόλυση, όχι από την καύση του ίδιου του ξύλου. Συνεπώς, η πυρόλυση κοινών υλικών όπως ξύλο, πλαστικό και ύφασμα είναι πολύ σημαντική σε θέματα πυρασφάλειας και πυρόσβεσης.

### Εφαρμογές

Μια πανάρχαια βιομηχανική χρήση της άνυδρης πυρόλυσης είναι η παραγωγή ξυλοκάρβουνου μέσω της πυρόλυσης του ξύλου. Πιο πρόσφατα, η πυρόλυση έχει χρησιμοποιηθεί για τη μαζική μετατροπή ορυκτού κάρβουνου σε κοκ για τη μεταλλουργία και ειδικότερα την κατασκευή ατσαλιού.

Σε πολλές βιομηχανικές εφαρμογές η διαδικασία γίνεται κάτω από πίεση και σε θερμοκρασίες πάνω από 430°C. 

Η άνυδρη πυρόλυση μπορεί επίσης να χρησιμοποιηθεί για την παραγωγή υγρών καυσίμων παραπλήσιων με το ντήζελ από στέρεα βιομάζα ή πλαστικό. Η περισσότερο κοινή τεχνική χρησιμοποιεί πολύ μικρούς χρόνους εφαρμογής (<2 δευτερόλεπτα) και υψηλά επίπεδα θέρμανσης σε θερμοκρασίες 350-500°C και λέγεται γρήγορη ή αστραπιαία πυρόλυση.

### Παράγωγα πετρελαίου

Η πυρόλυση αποτελεί τεχνική μέθοδο που εφαρμόζουν τα διυλιστήρια πετρελαίου για την παραγωγή ελαφρύτερων υδρογονανθράκων του πετρελαίου όπως η βενζίνη, η κηροζίνη κλπ.

Με την τεχνική αυτή των διυλιστηρίων παράγονται πλείστα προϊόντα και ανάλογα αυτών η πυρόλυση διακρίνεται σε «θερμική πυρόλυση» και σε «καταλυτική πυρόλυση».

* Θερμική πυρόλυση είναι η μέθοδος παραγωγής ελαίων (ελαφρών υδρογονανθράκων) στις στήλες απόσταξης των διυλιστηρίων που θερμαίνονται σε υψηλές θερμοκρασίες.
* Καταλυτική πυρόλυση είναι η μέθοδος παραγωγής ελαίων, όπως στη θερμική, που όμως στη συνέχεια υφίστανται επεξεργασία από κάποιο καταλύτη.

## Ένυδρη πυρόλυση

Ο όρος πυρόλυση ορισμένες φορές χρησιμοποιείται για να περιγράψει τη θερμόλυση παρουσία νερού, για παράδειγμα τον θερμικό αποπολυμερισμό οργανικών απόβλητων σε ελαφρύ ορυκτέλαιο.

## Πυρόλυση σε κενό

Στην πυρόλυση σε κενό, οργανικά υλικά θερμαίνονται σε κενό με τον σκοπό να μειωθεί το σημείο βρασμού και να αποφευχθούν παράπλευρες χημικές αντιδράσεις. Χρησιμοποιείται στην οργανική χημεία ως συνθετικό εργαλείο. Στην αστραπιαία πυρόλυση σε κενό, ο χρόνος παραμονής στη θερμοκρασία εργασίας περιορίζεται στον συντομότερο δυνατό ώστε να περιορισθούν δευτερεύουσες αντιδράσεις.

## Εξωτερικοί σύνδεσμοι

Κατηγορία:Είδη χημικών αντιδράσεων
Κατηγορία:Βιομηχανικές διεργασίες
Μέκκα Κόλα

Η **Μέκκα Κόλα** είναι αναψυκτικό τύπου κόλα. Παράγεται και προωθείται από την εταιρεία **Mecca Cola World Company** ως εναλλακτικό των Αμερικάνικων Κόκα Κόλα και Πέπσι κόλα στοχεύοντας κυρίως σε Μουσουλμάνους πελάτες. Το όνομα του αναψυκτικού κάνει σαφή αναφορά στη Μέκκα ιερή πόλη για τους Μουσουλμάνους.

Παράχθηκε πρώτη φορά στη Γαλλία τον Νοέμβριο του 2002 από τον Τάουφικ Μαθλούθι ως μέσο προώθησης εναλλακτικών Ευρωπαϊκων προϊόντων σε βοήθεια των Παλαιστινίων. Εμπνέυστηκε από το επιτυχημένο Ιρανικό αναψυκτικό Ζαμ Ζαμ Κόλα και μετά από την αποτυχημένη απόπειρα συνεργασίας με την παραγωγό εταιρεία προχώρησε στην παραγωγή της **Μέκκα Κόλα**.

Η **Μέκκα Κόλα** πωλείται εκτεταμένα στη Μέση Ανατολή όπως και την Ευρώπη, Ασία και Αφρική. Η εταιρεία τώρα έχει βάση το Ντουμπάι. Η πολιτική της εταιρείας περιλαμβάνει την επένδυση του 10% των κερδών σε βοήθεια προς την Παλαιστινιακή κοινότητα και άλλα 10% σε φιλανθρωπίες σε άλλες χώρες που κυκλοφορεί το προϊόν. Σε κάθε κουτάκι υπάρχει προτροπή της μη ανάμιξης του προϊόντος με αλκοόλ ακολουθώντας της διδαχές του Κορανίου που απαγορεύει την κατανάλωση αλκοόλ.

## Πηγές
* Mecca Cola challenges US rival *[[BBC News]]* - January 8, 2003
* Islamic cola 'selling well in Saudi' *[[BBC News]]* - August 21, 2002
* 'Islamic' cola benefits from boycott *[[BBC News]]* - May 21, 2002

## Εξωτερικοί Σύνδεσμοι
* ιστοσελίδα Mecca-Cola 

Κατηγορία:Κόλα
Ελαφόνησος (αποσαφήνιση)

Το **Ελαφόνησος** είναι τοπωνύμιο ελληνικών νησίδων:

* Ελαφόνησος, νησί στη Λακωνία.
* Ελαφονήσι Χανίων, νησίδα στο νοτιοδυτικό άκρο του Νομού Χανίων.
* Λαφονήσι Ευβοίας, νησίδα στα Στύρα Ευβοίας, δίπλα στο Λαφολίμανο.

Κατηγορία:Αποσαφηνίσεις ελληνικών τοπωνυμίων
Τριγγία

Η **Τριγγία** είναι ορεινό συγκρότημα της νότιας Πίνδου στο δυτικό τμήμα του Νομού Τρικάλων. Το όνομά της το έχει λάβει από την ομώνυμη υψηλότερη κορυφή της (2.204 μέτρα). Συνδέεται με το γειτονικό της συγκρότημα της Νεράιδας μέσω του αυχένα *Γκολέμι* (1.700 μ.) και με το συγκρότημα Δοκίμι μέσω του αυχένα *Ορθή Πέτρα* (Κιάτρα Μπροάστα στα βλάχικα, 1.400 μ.). Άλλες σημαντικές κορυφές του συγκροτήματος είναι το Δίκορφο ή Μπισερτσάου (2.096 μ.), η Μπερετούλα (1.980 μ.), ο Πιτσιλούς (1.917 μ.), η Πλαγιά ή Γκιόναλι (1.913 μ.), και η Τσατσούλη (1.912 μ.), Μύτικας (1.836 μ.), Ξεροβούνι (1.805 μ.), Παπανίκας (1.726 μ.), Κόκκινο Λιθάρι (1.706 μ.), Αμμούτζελος (1.525 μ.).

Η Τριγγία είναι κατάφυτη από μεγάλα δάση ελάτης, ενώ σε χαμηλότερο υψόμετρο κυριαρχούν φυλλοβόλα είδη, όπως η βελανιδιά, ο σφένδαμος και ο ψευτοπλάτανος. Σε υψόμετρο πάνω από τα 1.700 μέτρα υπάρχουν εκτεταμένα αλπικά λειβάδια, όπου γίνεται συστηματική βόσκηση κατά τη θερινή περίοδο. Οι άφθονες πηγές της Τριγγίας τροφοδοτούν μερικούς από τους πρώτους σημαντικούς παραποτάμους του άνω ρου του Αχελώου, του επονομαζόμενου και Ασπροποτάμου. Οι βόρειες και ανατολικές κλιτύες του συγκροτήματος ανήκουν στη λεκάνη απορροής του ποταμού Πηνειού.

Στις πλαγιές της Τριγγίας βρίσκονται τα χωριά Ελάφι (Δήμος Καστανιάς), Κρανιά και Δολιανά (Διευρυμένη Κοινότητα Ασπροποτάμου), Κλεινός, Καλογριανή και Παλαιοχώρι (Δήμος Κλεινοβού). Στη θέση *Ανοιξιάτικα* σε υψόμετρο 1.450 μέτρων, κοντά στο χωριό Κλεινός, υπάρχει ορειβατικό καταφύγιο χωρητικότητας 35 ατόμων. Στην τοποθεσία αυτή οργανώθηκε το 1999 η 59η Πανελλήνια Ορειβατική Συγκέντρωση της Ελληνικής Ομοσπονδίας Ορειβασίας - Αναρρίχησης. Η περιοχή έχει πλέον καταστεί δημοφιλής ορειβατικός και χιονοδρομικός (ορειβατικό σκι) προορισμός.

## Live Camera
https://www.meteolive.gr/p/triggia.html

## Μετεωρολογικός Σταθμός
https://www.meteolive.gr/p/meteotriggia.html

## Εξωτερικοί σύνδεσμοι

* Όρος Τριγγία-Κορυφή 2.204 μ. στο https://www.youtube.com/.
* Η πεζοπορική διαδρομή: Παλαιοχώρι - Γολέμι - Τριγγία 2.204 μ. στον ιστότοπο https://el.wikiloc.com/

## Παραπομπές


Κατηγορία:Βουνά των Τρικάλων
Κατηγορία:Πίνδος
Κλοπή

Η **κλοπή** είναι έγκλημα που τιμωρείται από τον Ποινικό Κώδικα στα άρθρα 372 ΠΚ επ. Είναι η αφαίρεση ξένου κινητού πράγματος από την κατοχή άλλου με σκοπό την παράνομη ιδιοποίηση. Στη βασική της μορφή είναι πλημμέλημα και τιμωρείται με φυλάκιση τουλάχιστον τριών μηνών.

## Αντικειμενική υπόσταση
Τα βασικά στοιχεία της αντικειμενικής υπόστασης είναι

* το κινητό πράγμα: η καταπάτηση ξένων ακινήτων δεν μπορεί ποτέ να χαρακτηριστεί ως κλοπή
* η αφαίρεση από την κατοχή άλλου: αν το πράγμα βρίσκεται ήδη στην κατοχή του δράστη πριν αποφασίσει ο τελευταίος να το ιδιοποιηθεί (είτε γιατί του το έχει εμπιστευθεί ο κύριος είτε γιατί το πήρε για άλλο λόγο), τότε διαπράττεται υπεξαίρεση και όχι κλοπή.
* ο σκοπός της παράνομης ιδιοποίησης: το στοιχείο αυτό βρίσκεται μεταξύ υποκειμενικής και αντικειμενικής υπόστασης. Ο δράστης πρέπει να έχει σκοπό τη στιγμή της αφαίρεσης του πράγματος να το ιδιοποιηθεί. Δεν είνει κλοπή η αφαίρεση ξένου πράγματος με σκοπό την πρόσκαιρη χρήση και κατόπιν επιστροφή του στον αρχικό κάτοχο (αυτό δε σημαίνει όμως ότι πάντοτε επιτρέπεται, βλ. και ΠΚ 374Α -κλοπή χρήσης μεταφορικού μέσου).

Η αφαίρεση δεν πρέπει να έχει γίνει με βία, αλλιώς ο δράστης διαπράττει ληστεία και όχι κλοπή.

## Υποκειμενική υπόσταση
Η κλοπή απαιτεί δόλο του δράστη, κλοπή εξ αμελείας δεν υπάρχει. Ο δράστης πρέπει να έχει επιπλέον και σκοπό παράνομης ιδιοποίησης, δόλος μόνο ως προς την αφαίρεση του πράγματος δεν αρκεί. Γι' αυτό και η κλοπή ανήκει στα εγκλήματα "υπερχειλούς υποκειμενικής υπόστασης", επειδή ο νόμος απαιτεί εκτός από το δόλο του δράστη για την τέλεση της περιγραφόμενης πράξης και ένα επιπλέον υποκειμενικό στοιχείο, το σκοπό (εδώ το σκοπό παράνομης ιδιοποίησης), προκειμενου η πράξη να είναι αξιόποινη.

## Διακεκριμένες μορφές
Υπάρχουν μορφές κλοπής ανάλογα με το αντικείμενο ή με τον τρόπο που τιμωρούνται βαρύτερα (διακεκριμένη κλοπή). Αν το αντικείμενο είναι "ιδιαίτερα μεγάλης αξίας" ο δράστης τιμωρείται με φυλάκιση τουλάχιστον δύο ετών. Επίσης

* α) αν από τόπο προορισμένο για θρησκευτική λατρεία αφαιρέθηκε πράγμα αφιερωμένο σ' αυτή,
* β) αν αφαιρέθηκε πράγμα επιστημονικής, καλλιτεχνικής, αρχαιολογικής ή ιστορικής σημασίας που βρισκόταν σε συλλογή εκτιθέμενη σε κοινή θέα ή σε δημόσιο οίκημα ή σε άλλο δημόσιο τόπο
* γ) αν αφαιρέθηκε πράγμα που μεταφερόταν με οποιοδήποτε δημόσιο συγκοινωνιακό μέσο ή ήταν τοποθετημένο σε χώρο προορισμένο για εναπόθεση πραγμάτων προς μεταφορά ή παραλαβή ή μεταφερόταν από ταξιδιώτη
* δ) αν η κλοπή τελέστηκε από δύο ή περισσότερους που είχαν ενωθεί για να διαπράττουν κλοπές ή ληστείες,
* ε) αν η πράξη τελέστηκε από πρόσωπο που διαπράττει κλοπές ή ληστείες κατ'επάγγελμα ή κατά συνήθεια ή
* στ) Κλοπή με συνολική αξία άνω των 120.000 ευρώ: Πρόκειται για μια μορφή κακουργηματικής κλοπής που τιμωρείται με κάθειρξη τουλάχιστον δέκα ετών.

Ελαφρύτερη μορφή κλοπής είναι η κλοπή ευτελούς αξίας (φυλάκιση ως έξι μηνών ή χρηματική ποινή), η οποία μάλιστα αν έγινε από ανάγκη για άμεση χρήση ή ανάλωση μπορεί κατά την κρίση του δικαστηρίου να παραμείνει και ατιμώρητη (πβ. Γιάννης Αγιάννης).

## Παραπομπές


## Εξωτερικοί σύνδεσμοι

             

Ποινικός Κώδικας             

Κατηγορία:Εγκλήματα
Έγκλημα

**Έγκλημα** είναι κατά τον ορισμό του Ποινικού Κώδικα "πράξη άδικη και καταλογιστή στο δράστη της, η οποία τιμωρείται από το νόμο".  Το έγκλημα είναι η κεντρική έννοια του Ποινικού Δικαίου. Τα στοιχεία της έννοιας του εγκλήματος, όπως προκύπτουν από αυτόν τον ορισμό, είναι:

* Πράξη η παράλειψη (ενέργεια): Η πράξη οφείλει να είναι ανθρώπινη, εμφορούμενη από την συνείδηση και εξωτερική. Συνεπώς, στον ορισμό της πράξης δεν εμπίπτει η ενέργεια/παράλειψη ζώου, η αντανακλαστική αντίδραση (την ώρα που οδηγώ, μπαίνει ένα έντομο στο μάτι μου και ανοιγοκλείνοντας τα μάτια μου, προκαλώ θανατηφόρο τροχαίο), ούτε και η πράξη την ώρα της απαλοιφής της συνείδησης (σε πλήρη μέθη). Ο νόμος ωστόσο μέσα από τον ποινικό κώδικα, με άλλες διατάξεις, έχει φροντίσει να ποινικοποιήσει το αποτέλεσμα αυτών των πράξεων σε προγενέστερο βαθμό (ευθύνη ιδιοκτήτη άγριων ζώων, έγκλημα σε υπαίτια μέθη και ευθύνη κατά την ανάληψη επικίνδυνης πράξης).
* Άδικη (αντιτιθέμενη στο νόμο) και
* Καταλογιστή (ασύγγνωστη) 

Τα εγκλήματα ανάλογα με τη βαρύτητα της ποινής διακρίνονται σε κακουργήματα και πλημμελήματα. Πριν τη θέση σε ισχύ του νέου Ποινικού Κώδικα (ν. 4619/2019), υπήρχε και μια τρίτη κατηγορία εγκλημάτων που ονομάζονταν πταίσματα.

## Παραπομπές


## Δείτε επίσης
*Αξιόποινη πράξη
*Αδίκημα
*Αδικία
*Παρασιώπηση εγκλήματος
*Κοινωνική Εργασία

## Εξωτερικοί σύνδεσμοι
* 
*
Αριστερά (πολιτική)

Ο όρος **αριστερά** στην πολιτική, σήμερα, αναφέρεται κυρίως σε αντιλήψεις και θέσεις που αντιμάχονται την ανισότητα και την ιεραρχία που είναι αποτελέσματα της καπιταλιστικής κοινωνίας.

## Ιστορία
Ο όρος «αριστερά», καθώς και ο αντίστοιχος όρος «δεξιά», έχουν τις ρίζες τους στη Γαλλική Επανάσταση (1789–1799), όπου αναφέρονταν στον τρόπο που κάθονταν οι παρατάξεις στη Γενική Συνέλευση (Γαλλ: états généraux): στην αριστερά πλευρά του προέδρου κάθονταν όσοι εναντιώνονταν στη Μοναρχία και υποστήριζαν την επανάσταση, την εγκαθίδρυση δημοκρατίας και ένα κοσμικό καθεστώς, ενώ στη δεξιά πλευρά κάθονταν οι υποστηρικτές του Παλαιού Καθεστώτος. Η χρήση του όρου "Αριστερά" εν γένει ξεκίνησε, όμως, μετά την αποκατάσταση της μοναρχίας το 1815, οπότε και περιέγραφε τους "Ανεξάρτητους".

Ο όρος «Αριστερά» εφαρμόσθηκε ιστορικά για να περιγράψει σειρά κινημάτων και ρευμάτων, και συγκεκριμένα: τον Ρεπουμπλικανισμό κατά τη Γαλλική Επανάσταση, τον Σοσιαλισμό, τον Κομμουνισμό, και τον Αναρχισμό. Από το δεύτερο μισό του 20ου αιώνα, ο όρος "Αριστερά" χρησιμοποιείται για να περιγράψει ένα ακόμη μεγαλύτερο φάσμα κινημάτων που περιλαμβάνει το αντιρατσιστικό, το φεμινιστικό, το αντιπολεμικό, και το οικολογικό, ενώ έχει εφαρμοστεί και σε κόμματα όπως το Δημοκρατικό Κόμμα στις ΗΠΑ και το Εργατικό Κόμμα στο Ηνωμένο Βασίλειο.

## Η Αριστερά σήμερα
Σήμερα ο όρος «Αριστερά» διαμορφώνεται ανάμεσα στην Κεντροαριστερά και την αντικαπιταλιστική Αριστερά. Η Κεντροαριστερά έχει ως στόχο της την άμβλυνση ορισμένων μόνο κραυγαλέων ταξικών ανισοτήτων και την εμπέδωση της κοινωνικής ομαλότητας. Η αντικαπιταλιστική Αριστερά αναφέρεται στη ριζοσπαστική εκδοχή της Αριστεράς στην πολιτική. Ο όρος αυτός χρησιμοποιείται για να περιγράψει την Αριστερά που δεν έχει μεταρρυθμιστική (ρεφορμιστική) στρατηγική, αλλά θέλει την ανατροπή του καπιταλιστικού συστήματος.

Οι οικονομικές θεωρήσεις που περιλαμβάνονται στο φάσμα της Αριστεράς αποτελούνται από τον Κέυνς και το Κράτος Πρόνοιας ως και την κοινωνικοποίηση των μέσων παραγωγής, όπως μεγάλα εργοστάσια και τον κεντρικό σχεδιασμό. Η «Αριστερά» υπεστήριζε τα εργατικά συνδικάτα κατά τη βιομηχανική επανάσταση του 19ου αιώνα, ενώ τον 20ο αιώνα σχετίστηκε με την κυβερνητική παρεμβατικότητα στην οικονομία. Στον 21ο αιώνα, η Αριστερά κατακρίνει την παγκοσμιοποίηση και τον διεθνή ανταγωνισμό των οικονομιών, καθώς θεωρεί πως επιφέρουν πιέσεις για χαμηλότερες αποδοχές, απορρύθμιση των εργατικών σχέσεων και όξυνση των κοινωνικών ανισοτήτων.

## Παραπομπές


## Δείτε επίσης
* Ακροαριστερά
* Αριστερός κομμουνισμός
* Κομμουνισμός

## Εξωτερικοί σύνδεσμοι
* 
* 


Κατηγορία:Πολιτικές θεωρίες
Κατηγορία:Πολιτικό φάσμα
Κατηγορία:Πολιτική φιλοσοφία
Κατηγορία:Πολιτικές ιδεολογίες
Κατηγορία:Πολιτική ορολογία
Κατηγορία:Συνασπισμός Ριζοσπαστικής Αριστεράς
Το Ποντίκι (εφημερίδα)

***Το Ποντίκι*** είναι εβδομαδιαία εφημερίδα που εκδίδεται στην Ελλάδα, στην ελληνική γλώσσα. Η ύλη της αποτελείται κυρίως από σατιρικά πολιτικά σχόλια και αποκαλύψεις, αλλά και ρεπορτάζ.

Ιδιαίτερο χαρακτηριστικό της εφημερίδας είναι το πρωτοσέλιδό της, που συνήθως προβάλλει κάποια γελοιογραφία σε μορφή κολάζ.

Το πρώτο φύλλο της εφημερίδας κυκλοφόρησε στις 9 Μαρτίου 1979, με 12 σελίδες. Οι πρώτοι πέντε μέτοχοι της Ποντίκι ΕΠΕ ήταν ο Κώστας Παπαϊωάννου (ο οποίος ανέλαβε και εκδότης-διευθυντής), ο Ερρίκος Μπαρτζινόπουλος, ο Παντελής Τρωγάδης, ο Γιώργος Κοντογιάννης και ο Δημήτρης Κωστιδάκης. Η εφημερίδα στην ταυτότητα παρουσιαζόταν ως «πολιτική - αποκαλυπτική - σα­τιρική εφημερίδα». *Το Ποντίκι* σημείωσε τις μεγαλύτερες επιτυχίες -και είχε την σημαντικότερη επιρροή του- κατά τη δεκαετία του 1980, όταν κατάφερε να δημοσιεύσει πολλές αποκλειστικότητες, έχοντας καλή πρόσβαση στο περιβάλλον του τότε πρωθυπουργού Ανδρέα Παπανδρέου.

Το καλοκαίρι του 2005 η εφημερίδα άλλαξε ιδιοκτησία και πέρασε από τον Παπαϊωάννου στον Αντώνη Δελλατόλα και στον Δημήτρη Μπενέκο. Ο Μπενέκος αποχώρησε από την εφημερίδα το 2009.

## Παραπομπές


## Εξωτερικοί σύνδεσμοι
*Επίσημη ιστοσελίδα της εφημερίδας 'Το Ποντίκι'

Κατηγορία:Εφημερίδες στην ελληνική γλώσσα
Κατηγορία:Εφημερίδες με τόπο έκδοσης την Αθήνα
Δεξιά

Ο όρος **Δεξιά** μπορεί να αναφέρεται στις εξής έννοιες:

* Στην πολιτική έννοια της Δεξιάς.
* Στην γεωμετρική και γεωγραφική έννοια της κατεύθυνσης δεξιά.
Στρατιωτική αργκό

Η **στρατιωτική αργκό** αναφέρεται στην ανάπτυξη συγκεκριμένης φρασεολογίας μέσα στον στρατό λόγω του κλειστού στρατιωτικού περιβάλλοντος.

Για παράδειγμα στον ελληνικό στρατό η λέξη "σκοπέτο" αναφέρεται στην σκοπιά, ο όρος "γερμανικό νούμερο" στην ενδιάμεση βάρδια της σκοπιάς (2-4 π.μ.), κτλ. 

Η στρατιωτική αργκό όχι απλά δεν χρησιμοποιείται μόνον από τους απλούς φαντάρους, αλλά πιθανόν να ξεκινά από τα μόνιμα στελέχη του στρατού. Στον ελληνικό στρατό οι αξιωματικοί σε κατ' ιδίαν συζητήσεις αποκαλούν "ανθύπα" τον ανθυπασπιστή.
## Δείτε επίσης
* Αργκό

## Εξωτερικοί δεσμοί
* slang.gr - Στρατιωτική αργκό - Λεξικό της ελληνικής αργκό.

Κατηγορία:Διαλεκτολογία
Αργκο
Κατηγορία:Αργκό
Πολιτική

[μικρογραφία|Πολιτική διαδήλωση στο κέντρο του [Χαλάνδρι|Χαλανδρίου το 2013]]

Με το γενικό όρο **πολιτική (politics)** εννοείται το σύνολο των μέτρων που λαμβάνονται και των μεθόδων και διαδικασιών που ακολουθούνται, μέσω των οποίων, ομάδες ανθρώπων οργανώνονται και λειτουργούν, προκειμένου να πετύχουν με τον αποτελεσματικότερο τρόπο και με το μικρότερο δυνατό κόστος τους σκοπούς που επιδιώκουν σε διάφορους τομείς δραστηριοτήτων. Ο όρος εφαρμόζεται τόσο σε κοινωνικές ομάδες ανθρώπων (κόμματα, οργανώσεις, συνδικάτα, συνελεύσεις κατοίκων κλπ.), όσο και σε κυβερνήσεις κρατών για τον τρόπο διακυβέρνησης και χειρισμού των διαφόρων υποθέσεων. Η πολιτική είναι συνυφασμένη με την εξουσία και τη δύναμη που πηγάζει από αυτή.

Επίσης ο όρος **πολιτική (policy)** με διαφορετική έννοια αφορά σύνολο αρχών και κατευθύνσεων για την εφαρμογή συγκεκριμένων λειτουργιών σε οργανισμούς, εταιρείες και άλλες οργανώσεις, λαμβάνοντας ανάλογα ιδιαίτερο χαρακτηρισμό π.χ. Ναυτιλιακή Πολιτική, Αγροτική πολιτική, βιομηχανική πολιτική, αμυντική πολιτική, εξωτερική πολιτική, κ.λ.π.

Η άσκηση της πολιτικής (politics) αποτελεί τέχνη και επιστήμη που αφορά σε παραγωγή ιδεών και στον τρόπο εφαρμογής τους, τόσο σε ζωτικά ζητήματα της ανθρώπινης ύπαρξης και υπόστασης (ελευθερία, ασφάλεια, δικαιοσύνη, πολιτισμός, κτλ.), καθώς επίσης και σε όλα τα υπόλοιπα θέματα που αφορούν στο κοινωνικό σύνολο, στον πολίτη, στον εργαζόμενο, κτλ. Όταν η πολιτική αποσκοπεί να διατηρηθεί ή να κατακτήσει ένα κόμμα την εξουσία ως αυτοσκοπός, τότε υπεισέρχεται η διαφθορά, η κατάχρηση εξουσίας, το "χρήμα" και οι περισσότεροι πολίτες απογοητεύονται και παύουν να ενδιαφέρονται για αυτά που τους αφορούν, με κίνδυνο τα αποτελέσματα να είναι ολέθρια σε όλους τους τομείς. :*

## Δείτε επίσης
* Θεωρία των δύο άκρων

## Παραπομπές


## Εξωτερικοί σύνδεσμοι

*
Δεξιά (πολιτική)

Ο όρος **Δεξιά** στην πολιτική, σήμερα, αναφέρεται στις πολιτικές που προωθούν την ιδέα της συντήρησης. Δηλαδή, στο φάσμα πολιτικών ιδεολογιών που θεωρούν ορισμένες κοινωνικές τάξεις και ιεραρχίες ως αναπόφευκτες, φυσικές, φυσιολογικές ή επιθυμητές, στηρίζοντας συνήθως αυτή τη θέση πάνω σε αρχές φυσικού δικαίου, οικονομίας, εξουσίας, ιδιοκτησίας, θρησκείας ή παράδοσης. Η ιδεολογία της δεξιάς ασπάζεται την προάσπιση των αναπόσπαστων χαρακτηρηστικών ενός έθνους, γιατί αποτελούν, κατ' αυτήν, αναπόσπαστο στοιχείο κάθε κοινωνίας, απαραίτητο για τη μετεξέλιξη και τη διαρκή πρόοδό της. Η δεξιά εμφανίζεται υπέρμαχη μόνο του οικονομικού φιλελευθερισμού, και αυτού όχι πάντοτε, ενώ αντιτίθεται στον κοινωνικό φιλελευθερισμό. Η ιεραρχία και η ανισότητα μπορεί να ιδωθούν είτε ως φυσικές συνέπειες των παραδοσιακών κοινωνικών διαφορών είτε ως αποτέλεσμα του ανταγωνισμού στις οικονομίες της αγοράς.

Η δεξιά θεωρείται το αντίπαλο δέος της αριστεράς στον πιο διαδεδομένο πολιτικό άξονα: το αριστερά–δεξιά φάσμα. Στη δεξιά εντάσσονται τόσο οι κοινωνικά συντηρητικοί όσο και οι οικονομικά φιλελεύθεροι/συντηρητικοί, όπως και οι δεξιοί φιλελευθεριστές (right-libertarians). Οι όροι «δεξιά» και «δεξιός» έχουν χρησιμοποιηθεί κατά καιρούς είτε με θετική είτε με υποτιμητική χροιά, για να περιγράψουν νεοφιλελεύθερες, συντηρητικές ή και φασιστικές οικονομικές και κοινωνικές ιδέες.

Ο όρος αναφέρεται κυρίως σε αντιλήψεις και θέσεις που μπορούν να χαρακτηριστούν ως συντηρητικές, με την πολιτική έννοια του όρου, που αφορούν δηλαδή τη διαφύλαξη της ιστορικής εθνικής κληρονομιάς και της θρησκείας, σφυρηλατώντας την αυθόρμητη τάξη κάθε κοινωνίας. Ανάλογα με την εποχή και τα συμφραζόμενα ωστόσο ο όρος υπόκειται σε διαφορετικές ερμηνείες: ως δεξιοί χαρακτηρίζονται στη σύγχρονη εποχή του παγκοσμιοποιημένου καπιταλισμού, οι οπαδοί της ελεύθερης αγοράς στην οικονομία.

Στον οικονομικό τομέα, οι δεξιές παρατάξεις ασπάζονται ενίοτε οικονομικές πολιτικές όπως ο νεοφιλελευθερισμός, που χαρακτηρίζονται από το αίτημα της ελαχιστοποίησης του κρατικού παρεμβατισμού, έτσι ώστε το κράτος να έχει την ιδιότητα του παρατηρητή και όχι του ρυθμιστή των κοινωνικών πεπραγμένων, με τις δυνάμεις της ελεύθερης αγοράς να αναλαμβάνουν τον ρόλο του ρυθμιστή. Σε άλλες περιπτώσεις πτέρυγες της Δεξιάς όπως οι νεοσυντηρητικοί πρεσβεύουν πιο μετριοπαθείς φιλελεύθερες πολιτικές στην οικονομία, με απώτερο στόχο τη στήριξη του αστικού κράτους και του κράτους πρόνοιας.

## Δείτε επίσης
* Πολιτική
* Κεντροδεξιά
* Ακροδεξιά (πολιτική)

## Υποσημειώσεις


## Πηγές
* Χρήστος Ζαχόπουλος, *Περί φιλελευθερισμού*, Εκδόσεις Σιδέρη, Αθήνα 2002.
* Νορμπέρτο Μπόμπιο, *Δεξιά και Αριστερά*, Εκδόσεις Πόλις, Αθήνα 1996.
* Φρίντριχ Χάγιεκ, *Ο δρόμος προς τη δουλεία*.


Κατηγορία:Πολιτικές θεωρίες
Κατηγορία:Πολιτική ορολογία
Κατηγορία:Καπιταλισμός
Κατηγορία:Συντηρητισμός
Κατηγορία:Παράδοση
Ποντικός

Ο **ποντικός** είναι ένα μικρό ζώο της Ομοταξίας θηλαστικά και της τάξης Τρωκτικά.Τα τρωκτικά περιλαμβάνουν τους αρουραίους, τους ποντικούς, τους σκίουρους, τα ινδικά χοιρίδια, τους σκαντζόχοιρους κ.α. Τα τρωκτικά είναι η πολυπληθέστερη ομάδα θηλαστικών στον πλανήτη με περίπου 2.000 είδη. Η ικανότητά τους να επιβιώνουν σχεδόν σε κάθε συνθήκη και η ιδιαίτερη προσαρμοστικότητά τους τα οδήγησε να ζουν και εκτός του φυσικού τους οικοσυστήματος, σε ανθρωπογενή περιβάλλοντα (αγροτικά και αστικά).  Είναι δραστήριο κατά το λυκόφως και τη νύχτα, παμφάγο, αρχίζει να αναζητά την τροφή του μόλις πέσει το σκοτάδι. Έχουν εξαιρετική όραση σε χαμηλό φωτισμό και αυτό τους βοηθά να εξασφαλίσουν την τροφή τους. 'Έχουν κοπτήρες που φέρουν ανά ζεύγη στην άνω και κάτω γνάθο, το μέγεθος των οποίων ελέγχουν με διαρκές ροκάνισμα, και από την απουσία κυνοδόντων. Ζει σε μικρές «ανδροκρατούμενες» οικογενειακές ομάδες. Μερικές φορές τα αρσενικά δίνουν τρομερές μάχες για να εξασφαλίσουν τη θέση τους στην ιεραρχία της ομάδας. Ζει δυόμιση χρόνια περίπου και είναι πολύ γόνιμος: Ζευγαρώνει όλο τον χρόνο και το θηλυκό γεννά 4 έως 8 φορές το χρόνο, από 7 έως 10 μικρά κάθε φορά. Τα ποντικάκια μπορούν να έχουν τα δικά τους μικρά μόλις φτάσουν σε ηλικία 2 μηνών. Δύο ποντίκια σε 18 μήνες μπορούν να αποκτήσουν 1 εκατομμύριο απογόνους. Τα ποντίκια έχουν πολλούς εχθρούς, όπως τη γάτα, τα φίδια και την κουκουβάγια που περιορίζουν τους πληθυσμούς τους.Ο μεγαλύτερος εχθρός του είναι ο άνθρωπος, που εξοντώνει είτε άμεσα (ποντικοφάρμακα, φόλες), είτε έμμεσα (φυτοφάρμακα κ.ά.). Μόνο λίγα από αυτά είναι επιβλαβή για τον άνθρωπο. Ενδεικτικά αναφέρονται τα ποντίκια, οι αρουραίοι και οι τυφλοπόντικες, ενώ σε ορισμένες χώρες οι σκίουροι αποτελούν επίσης ιδιαίτερο πρόβλημα που χρήζει αντιμετώπισης.

Κατηγορία:Μυΐδες